Ir-Regolament tal-Kummissjoni (KE) Nru 1490/2003
tal-25 ta' Awissu 2003
li emenda l-Anness I tar-Regolament tal-Kunsill (KEE) Nru 2377/90 li jistabbilixxi proċedura tal-Komunità għall-istabbiliment tal-limiti massimi ta' residwu ta' prodotti mediċinali veterinarji f'oġġetti ta' l-ikel li joriġinaw mill-annimali
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kummissjoni (KEE) Nru 2377/90 tas-26 ta' Ġunju 2003 li tistabbilixxi proċedura tal-Komunità għall-istabbiliment tal-limiti massimi ta' residwu ta' prodotti mediċinali veterinarji fi prodotti ta' l-ikel li joriġinaw mill-annimali [1], kif ġie emendat l-aħħar mir-Regolament tal-Kummissjoni (KE) Nru 1029/2003 [2], u b' mod partikolari l-Artikoli 6, 7 u 8 tiegħu,
Billi:
(1) B' mod konformi mar-Regolament (KEE) Nru 2377/90, il-limiti massimi ta' residwu jridu jiġu stabbiliti progressivament għas-sostanzi kollha li huma attivi farmakoloġikament li jintużaw fil-Komunità fi prodotti mediċinali veterinarji (li huma) maħsuba għall-amministrazzjoni lill-annimali li jipproduċu l-ikel.
(2) Il-limiti massimi ta' residwi għandhom jiġu stabbiliti biss wara li ssir eżaminazzjoni fi ħdan il-Kumitat għall-Prodotti Mediċinali Veterinarji ta' l-informazzjoni relevanti kollha li tikkonċerna s-sigurtà ta' residwi tas-sostanza konċernata għall-konsumatur ta' prodotti ta' l-ikel li joriġinaw mill-annimali u l-impatt tar-residwi fuq l-ipproċessar industrijali ta' prodotti ta' l-ikel.
(3) Fl-istabbiliment tal-limiti massimi ta' residwu ta' prodotti veterinarji mediċinali f'oġġetti ta' l-ikel li joriġinaw mill-annimali, huwa meħtieġ li jiġu speċifikati l-ispeċji ta' annimali li fihom jistgħu jkunu preżenti xi residwi, l-livelli li jistgħu jkunu preżenti f'kull waħda mit-tessuti tal-laħam relevanti miksuba mill-annimal trattat (tessut targit) u n- natura tar-residwu li huwa relevanti għall-monitur tar-residwi (marka tar-residwi).
(4) Minħabba n-nuqqas ta' disponibilità ta' prodotti mediċinali veterinarji għall-ċerti speċi li jipproduċu l-ikel [3] il-livelli massimi ta' residwu jistgħu jiġu stabbiliti b'mezzi ta' estrapolazzjoni mill-livelli massimi ta' residwu speċifikati għal speċi oħra fuq bażi strettement xjentifika.
(5) Għall-kontroll tar-residwi, kif ġie stipulat fil-leġislazzjoni adattata tal-Komunità, il-livelli massimi ta' residwu għandhom normalment jiġu stabbiliti għat-tessuti targit tal-fwied jew tal-kliewi. Madankollu, il-fwied u l-kliewi huma frekwentament imneħħija minn karkassi fil-kummerċ internazzjonali, u l-livelli massimi ta' residwu għandhom għaldaqstant jiġu stabbiliti anki għal tessuti tal-muskoli jew tax-xaħam.
(6) Fil-każ ta' prodotti mediċinali veterinarji li ser jintużaw f'tajr li jbid, annimali li jipproduċu l-ħalib jew naħal li jipproduċu l-għasel, il-livelli massimi tar-residwu jridu wkoll jiġu stabbiliti għall-bajd, għall-ħalib jew għall-għasel.
(7) Sipermetrin u Emamektin għandhom jiġu mdaħħla fl-Anness I tar-Regolament (KEE) Nru 2377/90.
(8) Perijodu adegwat għandu jiġi permess qabel jidħol fis-seħħ l-infurzar ta' dan ir-Regolament, sabiex l-Istati Membri jkunu jistgħu jagħmlu t-tibdiliet neċesarji lill-awtorizzazzjonijiet biex jitqegħdu fis-suq il-prodotti mediċinali veterinarji kkonċernati, li ġew mogħtija skond id-Direttiva 2001/82/KE tal-Parlament Ewropew u tal-Kunsill(4) biex jikkunsidraw il-disposizzjonijiet ta' dan ir-Regolament.
(9) Il-miżuri msemmija f'dan ir-Regolament huma dawk skond l-opinjoni tal-Kumitat Permanenti dwar il-Prodotti Veterinarji Mediċinali,
ADDOTTA IR-REGOLAMENT LI ĠEJ:
Artikolu 1
L-Anness I tar-Regolamenti (KEE) Nru 2377/90 huwa b'dan emendat kif imniżżel fl-Anness għal dan.
Artikolu 2
Dan ir-Regolament għandu jiġi fis-seħħ fit-tielet ġurnata wara li jiġi ppubblikat fil-Ġurnal Uffiċjali ta' l-Unjoni Ewropea.
Għandu japplika mis-60 jum wara l-pubblikazzjoni tiegħu.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 25 ta' Awissu 2003.